text: Her står den sidste fragtsejler
  28 april 2013 kl. 11.14
  Her i weekenden fik Mandø en kopi af den sidste fragtsejler i Vadehavet. Sønnen af den sidste skipper har lavet en model af everten Karen, og den er nu blevet overrakt til Mandø Museum.
  Den er udført i mindste detalje af Theodor Hansen, der sejlede med Karen som skibsdreng og matros. Mandøs lille museum var pakket med gæster, der kom for at hilse på Theodor Hansen og se hans model.
  Karen blev brugt til alle mulige transporter af gods til Mandø, men det holdt op, efterhånden som flere og flere varer kom over med bil fra fastlandet.
  